Sofía Esparza

Sofia Esparza Jauregi (Iruñea, Nafarroa, 1994ko apirilaren 8a) nafar soprano lirikoa da.

 Biografia 
Nafarroako Goi Mailako Musika Kontserbatorioan burutu zituen kantu ikasketak, eta Ikasketa Amaierako Sari Berezia jasoz bertan. Aurretiaz , harpa diploma eskuratu zuen Donostiako Francisco Escudero Kontserbatorio Profesionalean, eta Musika Pedagogiako lizentziatura Nafarroako Goi Mailako Musika Kontserbatorioan, ohorezko matrikularekin. 

Teknika eta opera errepertorioa hobetu izan ditu Renato Bruson, Mariella Devia, Alberto Zedda eta Giulio Zappa maisu handiekin. "Victoria de los Ángeles" liederistika masterrean ere parte hartu zuen Bartzelonako ESMUCen, eta "Fundación Victoria de los Ángeles" erakundearen beka jaso zuen. 

Bere sari ugarien artean, Vianako Printzea Erakundeak emandako 2022ko Talentu Artistikoaren Saria, "Un futuro DeArte" 2019ko Nazioarteko VI. Kantu Lehiaketako hirugarren saria, Vallesecoko (Kanaria Handia) VI. Zarzuela Lehiaketako bigarren saria eta "Alfredo Kraus" sari berezia aipa daitezke. 2017ko Parmako Rinaldo Pezzoni Nazioarteko Lehiaketan bigarren saria eta "Publikoaren Saria" ere jaso zituen, eta Bussetoko "Renato Bruson" Hobekuntza Handiko Akademiarako beka bat ere eskuratu zuen. 2017an, "Voz del futuro" eta "Ópera de Oviedo" sariak eskuratu zituen Logroñoko Nazioarteko XXXV.

Euskal Herriko eta Espainiako antzoki garrantzitsuetan aurkeztu da, hala nola Bilboko Arriaga Antzokian, Zarzuela Antzokian, Valentziako Reina Sofia Arteen Jauregian, Tenerifeko Auditorioan, Kanaria Handiko Operan, Oviedoko Campoamor Antzokian,  Madrilgo Monumental Antzokian RTVEko Orkestra Sinfonikoarekin, Madrilgo Gaarre Antzokian eta Madrilgo Auditorio Nazionalean.  

Italian egin zuen lehen aurkezpenean, Boloniako Teatro Comunaleko 2020-2021 denboraldia ireki zuen. Georgiako opera eszenatoki handietan, Tbilisi Opera and Ballet State Theatren abestu du. 

Anna Pirozzi eta Plácido Domingo bezalako artista ospetsuekin ere partekatu du eszenatokia. 
Besteak beste, José Miguel Pérez-Sierra, Iván López-Reynoso, Miquel Ortega, Oliver Díaz, Sergio Alapont, Jordi Bernacer, Nicola Valentini, Jonathan Brandani, Lorenzo Passerini, Alessandro D’Curragostini… eta Javier Várgas

Era berean, ganbera-musikako hainbat errezitalditan parte hartzen du, hala nola Bartzelonako LIFE Victoria Festival jaialdian, edo lurralde nazional osoan orkestrarekin egiten diren kontzertuetan.

2021ean, “Odradek Records” zigilu estatubatuarreko kide hasi zen lanean, eta bere lehen CDa atera zuen merkatu diskografikora: Canciones para una Reina. Emilio Arrieta konpositore nafarraren ahots eta pianorako obra osoaren mundu mailako lehen grabazioa da, bere bigarren mendeurrena dela eta, Rinaldo Zhok pianista eta ikertzailearekin batera eta Nueva Babel eta Nafarroako Gobernuarekin lankidetzan.

2022an Nafarroako Talentu Artistikoa Sustatzeko Saria irabazi zuen. Horren ondorioz, 2023an disko berri bat grabatu zuen Francisco Asenjo Barbieriren kantu argitaragabeekin.

 Sariak 

 Nafarroako Talentu Artistikoaren Saria (2022)
 "Un futuro DeArte" Nazioarteko VI. Kantu Lehiaketa (3. saria, 2019)
 Vallesecoko VI. Zarzuela Lehiaketa (2. saria eta "Alfredo Kraus" sari berezia, 2018)
 Irungo Luis Mariano Nazioarteko XVI. Lehiaketa (2. saria eta "Etorkizun handiko gazte onena" saria, 2018)
 Parmako Rinaldo Pezzoni Nazioarteko Lehiaketa (2. saria, "Publikoaren Saria", Borsa di studio “Accademia di perfezionamento Renato Bruson”, 2017)
 ‘Karrera Amaierako Sari Berezia’ Nafarroako Goi Mailako Musika Kontserbatorioan.
 'Logroñoko XXXV. Nazioarteko Kantu Lehiaketa ("Voz del futuro" eta "Ópera de Oviedo" sariak, 2017)

 Erreferentziak 

 Kanpo estekak 

 Diskografia 
 Youtube 
 Instagram 
 Facebook 
 Twitter 
 Operabase 
 Iberkonzert .

Kategoria:Iruindarrak
Kategoria:Nafarroa Garaiko musikariak
Kategoria:Emakume musikariak